BASES ESPECÍFICAS PARA A PROVISIÓN DE UNHA PRAZA VACANTE DE OPERARIO DE XARDINERÍA, PERSOAL LABORAL FIXO
ADMINISTRACIÓN LOCAL — Municipal — Poio (Persoal, oposicións, 11/05/2020)

Polo presente anuncio procédese á publicación das bases específicas para a provisión de unha praza vacante de operario de xardinería, persoal laboral fixo. A presente publicación non implica a apertura de prazo de presentación de solicitudes quedando supeditada á publicación do anuncio no Boletín Oficial do Estado tal e como indica a base cuarta das bases xerais que rexe o desenvolvemento das OPE 2017, 2018 e 2019, para que poida ser desenvolvido unha vez queden sen efecto as limitacións impostas polo Real Decreto 463/2020, de 14 de marzo, polo que se declara o estado de alarma para a xestión da crise sanitaria ocasionada polo COVID 19. Obxecto.-É obxecto a provisión de unha (1) praza vacante de operario de xardinería, servizos xerais, categoría profesional 5 e incluídas na OPE do exercicio 2019. (BOPPO número 176 do 13/09/2019). Estarán dotadas coas retribucións básicas correspondentes e as complementarias propias do posto de traballo ao que se adscriban as prazas. Figurarán incluídas no réxime de dedicación exclusiva. Clasificación.-Departamento de servizos básicos (Unidade de vías e obras) Código: 03.03.14. Condicións dos aspirantes.-Ademais dos establecidos nas bases xerais aprobadas por este Concello para tomar parte das probas de selección, será necesario: Sistema de Selección.-Establécese o sistema de oposición libre. Fase oposición.-Consistirá na realización de tres probas establecidas polo tribunal, e que se describen da seguinte maneira: 1º Exercicio.-De carácter obrigatorio e eliminatorio consistirá na realización dun test de 20 preguntas que versan sobre o temario do Anexo destas bases, con catro respostas alternativas e unha soa correcta. Establecéndose un máximo de 50 minutos para a realización desta proba.2º Exercicio.-De carácter obrigatorio a eliminatorio consistirá nunha proba práctica con un ou varios supostos a desenvolver ou desenvolver tarefas que proporá o tribunal relacionadas co temario específico que permitirá avaliar a capacidade dos aspirantes. Poderanse utilizar medios electrónicos para a realización da proba podendo utilizar unicamente os materiais en soporte papel e/ou electrónico postos ao dispor dos opositores polo tribunal para cada materia específica. En todo caso, garantirase a súa autenticidade, integridade e conservación… O tempo de realización da proba será determinado polo tribunal.3º.- Exercicio.-Obrigatorio e eliminatorio sobre o coñecemento do idioma galego será cualificado como apto ou non apto quedando exentos da súa realización os que acrediten posuír o Nivel de Celga 2 aos que se lles outorgará a cualificación “Apto/a” segundo o disposto na base 11ª das bases xerais. Para os efectos de seren eximidos da realización deste exercicio, os aspirantes deberán acompañar os documentos da realización do curso de galego citado ou equivalente no momento de presentación de instancias. A valoración dos exercicios será conforme ao establecido na base 11ª das bases xerais. Tema 1. A Constitución española de 1978: estrutura e contido. Os valores superiores. Os principios constitucionais. Dereitos fundamentais e liberdades públicas, a súa garantía e a suspensión. O Estatuto de autonomía de Galicia: estrutura e contido. As competencias da Comunidade Autónoma de Galicia: exclusivas, concorrentes e de execución da lexislación do Estado. Tema 2. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno local. Outros órganos municipais. Tema 3. Taller de xardinaría e elementos de tracción. Organización do taller: localización de ferramentas e equipos. Manexo e mantemento de equipos de tracción. Soldadura e mecanizado básico. Tema 4. Infraestruturas e instalacións de rego. Instalación e mantemento de infraestruturas de rego: elementos e técnicas de montaxe. Tema 5. Implantación de xardíns e zonas verdes. Construcións, instalacións e equipamento de xardíns de interior e exterior. Sementeira e implantación do material vexetal. Plantación de árbores, arbustos e plantas. Mantemento e mellora de xardíns e zonas verdes. Mantemento e restauración do xardín ou zona verde. Rega e abonado do xardín ou zona verde. Mantemento dos elementos non vexetais do xardín ou zona verde. D esprazamentos e traballos en altura. Tema 6. O céspede: especies utilizadas en xardinaría, plantación, sementeira, labores de mantemento. Plantación de vivaces e plantas de tempada. Tema 7. Composicións florais e con plantas. Realización de esbozos de composicións florais e con plantas. Realización de composicións con flores. Realización de composicións con plantas. Ornamentación de grandes espazos con plantas e flores. Realización de composicións para eventos e outros actos. Tema 8. Vexetación espontánea non desexada: especies presentes en Galicia. Fauna prexudicial e beneficiosa para os vexetais: características biolóxicas e efectos sobre as plantas. Tema 9. Protección ambiental. Impactos ambientais asociados aos traballos de xardinaría. Recollida e selección de residuos. Almacenamento e retirada de residuos. Tema 10. Prevención de riscos laborais específica do xardineiro. Riscos e factores de risco inherentes ao traballo de xardinería. Medios de prevención. Prevención e protección colectiva. Equipos de protección individual ou EPI’s. Sinalización nos labores de xardinaría. Normalización dos sinais. Seguridade nos traballos de xardinaría. Elementos de seguridade e protocolos de actuación na execución de operacións.